
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 25.7.2019 година
 за изменение на Регламент за изпълнение (ЕС) 2016/1141 с цел актуализиране на списъка на инвазивните чужди видове, които засягат Съюза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1143/2014 на Европейския парламент и на Съвета от 22 октомври 2014 г. относно предотвратяването и управлението на въвеждането и разпространението на инвазивни чужди видове
 1
 , и по-специално член 4, параграфи 1 и 2 от него,
 като има предвид, че:
 (1)С Регламент за изпълнение (ЕС) 2016/1141 на Комисията
 2
 се създава списък на инвазивните чужди видове, които засягат Съюза („списък на Съюза“), като при необходимост той се актуализира в съответствие с член 4, параграф 2 от Регламент (ЕС) No 1143/2014.
 (2)Въз основа на наличните научни доказателства и на оценките на риска, изготвени съгласно член 5, параграф 1 от Регламент (ЕС) No 1143/2014, Комисията стигна до заключението, че всички критерии, изброени в член 4, параграф 3 от посочения регламент, са изпълнени за следните инвазивни чужди видове: Acacia saligna (Labill.) H.L.Wendl. (Acacia cyanophylla Lindl.), Acridotheres tristis Linnaeus, 1766, Ailanthus altissima (Mill.) Swingle, Andropogon virginicus L., Arthurdendyus triangulatus (Dendy, 1894) Jones & Gerard (1999), Cardiospermum grandiflorum Sw., Cortaderia jubata (Lemoine ex Carrière) Stapf, Ehrharta calycina Sm., Gymnocoronis spilanthoides (D.Don ex Hook. & Arn.) DC., Humulus scandens (Lour.) Merr., Lepomis gibbosus Linnaeus, 1758, Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech), Lygodium japonicum (Thunb.) Sw., Plotosus lineatus (Thunberg, 1787), Prosopis juliflora (Sw.) DC., Salvinia molesta D.S. Mitch. (Salvinia adnata Desv.), Triadica sebifera (L.) Small (Sapium sebiferum (L.) Roxb.).
 (3)Заключението на Комисията е, че по отношение на всеки от посочените инвазивни чужди видове надлежно са взети под внимание всички елементи, изброени в член 4, параграф 6 от Регламент (ЕС) No 1143/2014.
 (4)От приемането на Регламент за изпълнение (ЕС) 2016/1141 насам научните наименования на някои включени в списъка на Съюза видове са били преразгледани. Поради това Регламент за изпълнение (ЕС) No 2016/1141 следва да бъде съответно изменен.
 (5)От приемането на Регламент за изпълнение (ЕС) 2016/1141 насам кодовете по КН, установени в Регламент (ЕИО) No 2658/87 на Съвета
 3
 , са били актуализирани. Поради това Регламент за изпълнение (ЕС) No 2016/1141 следва да бъде съответно изменен.
 (6)Мерките, предвидени в настоящия регламент, са в съответствие със становището на Комитета за инвазивни чужди видове,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2016/1141 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25.7.2019 година.
 За Комисията
 Председател
 Jean-Claude JUNCKER
 (1)
 ОВ L 317, 4.11.2014 г., стр. 35.
 (2)
 Регламент за изпълнение (ЕС) 2016/1141 на Комисията от 13 юли 2016 г. за приемане на списък на инвазивните чужди видове, които засягат Съюза, в съответствие с Регламент (ЕС) No 1143/2014 на Европейския парламент и на Съвета